જર્મનીની એનર્જી ઍન્ડ ક્લાઇમેટ રિસર્ચ – ટ્રૉપૉસ્ફીયર તથા ઇન્ડિયન ઇન્સ્ટિટ્યૂટ ઑફ ટ્રૉપિકલ મીટીરિયોલૉજી, પૂણેએ કરેલા અભ્યાસ મુજબ, મોબાઇલ ફૉન પણ વાતાવરણમાં નુકસાનકારક તત્ત્વો અને ગ્રીનહાઉસ ગેસો છોડવામાં નિમિત્ત બને છે. આનું કારણ એ છે કે જે ટાવર થકી આપણે દોરડા વગર મોબાઇલ ફૉનથી વાતો કરી શકીએ છીએ તે ટાવર આંશિક રીતે ડીઝલનાં જનરેટરો થકી ચાલે છે અને આ જનરેટરો તો પ્રદૂષણ કરે જ છે. તેમાંથી નાઇટ્રૉજન ઑક્સાઇડ, કાર્બન ડાયૉક્સાઇડ, સલ્ફર ડાયૉક્સાઇડ, કાર્બન મૉનૉક્સાઇડ, બ્લેક કાર્બન અને હાઇડ્રૉકાર્બન વાતાવરણમાં ભળે છે. હવે વિચાર કરો, કે ટાવરની સંખ્યા વધી રહી છે કે નહીં? તો તેનાથી પણ કેટલું પ્રદૂષણ ફેલાતું હશે!